**4 А клас** **Домашна работа – 19 учебна седм.**

***Литература***

* Моля, прочетете стихотворението **„Хотели за врабци“** от *Рада Москова* на **стр. 43** от ***Читанката***. Желателно е новият урок да се прочете достатъчно пъти, за да стане гладко.
* Моля, запишете отговора в тетрадката с широки редове, като използвате пълни изречения.
* **Знаете ли български гатанки? Запишете 1-2 и ги задайте пред класа следващия час.**

***Български език***

* За отсъстващите или забравилите, може да прочетете преговора от тетрадките си и/или да изгледате клипчетата:

[***https://www.youtube.com/watch?v=Ka-fsAo83Fk***](https://www.youtube.com/watch?v=Ka-fsAo83Fk)

[***https://www.youtube.com/watch?v=9OBFvjbGUm0***](https://www.youtube.com/watch?v=9OBFvjbGUm0)

* По желание може да прочетете и тук:

Да си припомним, че **съществителните имена** са два вида: **съществителни собствени (същ.соб.) и съществителни нарицателни (същ.нар.).**

**Същ.соб.** са имена на **хора, животни, обекти** и др. - ***Мария, Зайо Байо, Рила, София.***

Откриват се като зададем въпросите: **Кой е?/ Коя е?/ Кое е?/ Кои са?**

Пишат се винаги с **главна буква**.

**Същ.нар.** са думи, с които назоваваме **предмети от обкръжението (лица, предмети, растения, животни, природни явления, географски обекти** и т.н. – ***момче, маса, роза, куче, буря, планина*** и т.н.

Откриват се с въпроса **„Какво е това?“**

Пишат се винаги с **малка буква**.

**Членуването на съществителни имена** използваме, когато предметите вече са познати.

Определителен член за:

* **Женски род (ж.р.) „-та“** – жена – жена**та**

Същ.име в ж.р., което завършва на **„т“**, при членуване се удвоява **„тт“** – проле**т**+**та** = проле**тта**; смелос**т**+**та**=смелос**тта**

* **Среден род (ср.р.) „-то“** – дете – дете**то**
* **Мъжки род (м.р.):**
* **Пълен определителен член „-ът“, „-ят“** – мъж**ът**; учител**ят** Използваме, когато същ. име е подлог (върши действието) и **може** да се замени с местоимението **„ТОЙ“**.

Мъж**ът** отиде на работа. **Той** отиде на работа.

* **Кратък определителен член „-а“, „-я“** – мъж**а**; учител**я**

Използваме, когато същ. име **НЕ** е подлог (**НЕ** върши действието) и **НЕ** може да се замени с местоимението **„ТОЙ“.**

Ученикът даде домашното си на учител**я**. Ученикът даде домашното си на той. – **НЕ!**

* **Множествено число (мн.ч.) за ж.р. и м.р. „-те“** – жени**те**, мъже**те**
* **Мн.ч. за ср.р. „-та“** - деца**та**
* Моля, направете **упражнения 3, 5 и 7** на **стр. 40-41** от ***Тетрадка № 1.***

Внимавайте за правилното изписване на **представките** (чува се едно, пише се друго). **Сложните съществителни имена** се образуват като свържем две прости същ.имена (два корена) в едно.

* Моля, направете **упражнения 4, 5 и 7** на **стр. 42-43** от ***Тетрадка № 1.***